pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานนำพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙ ณ วัดเทพศิรินทราวาส
วันศุกร์ที่ 22 พฤษภาคม 2563
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙ ณ วัดเทพศิรินทราวาส
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙ ณ วัดเทพศิรินทราวาสราชวรวิหาร เขตป้อมปราบศัตรูพ่าย กรุงเทพฯ
วันที่ ๒๒ พฤษภาคม ๒๕๖๓ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เข้ากราบสักการะ สมเด็จพระธีรญาณมุนี (สมชาย วรชาโย) เจ้าอาวาสวัดเทพศิรินทราวาสราชวรวิหาร พร้อมทั้งเป็นประธาน “นําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ” โดยจัดตั้งโรงทานตามพระบัญชาสมเด็จพระสังฆราช แจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้นํากลับไปรับประทานที่บ้าน รวมทั้งมอบถุงยังชีพ เครื่องอุปโภค-บริโภค ให้แก่ผู้แทนครอบครัวและชุมชนที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา ๒๐๑๙ (COVID-19) โดยมี นายกฤษฎา คงคะจันทร์ รองปลัดกระทรวงวัฒนธรรม นางยุพา ทวีวัฒนะกิจบวร รองปลัดกระทรวงวัฒนธรรม ผู้บริหารกระทรวงวัฒนธรรม ประธานสภาวัฒนธรรมกรุงเทพมหานคร และภาคีเครือข่ายด้านวัฒนธรรม เข้าร่วม ณ วัดเทพศิรินทราวาสราชวรวิหาร เขตป้อมปราบศัตรูพ่าย กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีอวยพรสื่อมวลชนประสบความสุข และร่วมกันทำงานเพื่อชาติ
วันพุธที่ 18 ธันวาคม 2562
นายกรัฐมนตรีอวยพรสื่อมวลชนประสบความสุข และร่วมกันทํางานเพื่อชาติ
นายกรัฐมนตรีอวยพรสื่อมวลชนประสบความสุข และร่วมกันทํางานเพื่อชาติ
วันนี้ (18 ธันวาคม 62) เวลา 11.30 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นายสมคิด จาตุศรีพิทักษ์ รองนายกรัฐมนตรี นายวิษณุ เครืองาม รองนายกรัฐมนตรีนายจุรินทร์ ลักษณวิศิษฐ์ รองนายกรัฐมนตรีและรัฐมนตรีว่าการกระทรวงพาณิชย์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข  และนายศักดิ์สยาม ชิดชอบ รัฐมนตรีว่าการกระทรวงคมนาคม ร่วมรับประทานอาหารกลางวันและถ่ายภาพร่วมกับสื่อมวลชนแบบเป็นกันเอง รวมทั้งนําของขวัญมาร่วมจับสลากกับสื่อมวลชนด้วย
โอกาสนี้ นายกรัฐมนตรีได้กล่าวรู้สึกเป็นเกียรติที่ได้เป็นผู้แทนรัฐบาล อวยพรกับสื่อมวลชนในวันขึ้นปีใหม่นี้ ซึ่งประเทศไทยเรามีความหลากหลายเช่นเดียวกับรัฐบาลที่มาจากพรรคการเมืองต่าง ๆ ถึง 18 พรรค ซึ่งทุกคนล้วนเป็นคนไทย ทํางานด้วยกันอย่างมีจุดมุ่งหมายเดียวกัน คือการทํางานเพื่อประชาชน ขณะนี้บางอย่างก็ได้รับการแก้ไขแล้ว บางอย่างก็กําลังดําเนินการอยู่ โดยเฉพาะการแก้ปัญหาเศรษฐกิจ ดูแลผู้มีรายได้น้อย เศรษฐกิจฐานราก ขอเพียงคนไทยต้องรู้จักหน้าที่และความรับผิดชอบ มีจิตสํานึกที่ดี เชื่อว่าสื่อทุกคนมีจรรยาบรรณ มีจิตสํานึกที่ดีเช่นเดียวกับรัฐบาล รองนายกรัฐมนตรีทุกคน และนายกรัฐมนตรี ในฐานะที่เป็นหัวหน้าก็จะประคับประคองและทํางานให้ดีที่สุด
พร้อมกันนี้ นายกรัฐมนตรีได้กล่าวในนามรัฐบาล คณะรัฐมนตรี อวยพรแก่สื่อมวลชนและประชาชน ขอให้ทุกคนประสบความสุข ความเจริญ โดยเฉพาะทุกคนที่ร่วมกันทํางานเพื่อประเทศชาติ ทุกคนที่ทําเพื่อประชาชน ขอให้กุศลหนุนนําให้ประสบความสําเร็จความเจริญรุ่งเรือง ทั้งตลอดปี 2563 และตลอดไป ด้วยสองมือและหนึ่งใจ คณะรัฐมนตรีพร้อมเดินหน้าร่วมกับประชาชนเพื่อก้าวสู่ศตวรรษที่ 21 ต่อไป
ภายในงาน นายกรัฐมนตรียังร่วมร้องเพลง “ศรัทธา” ของ โป่ง หินเหล็ก ไฟ จากนั้น นายกรัฐมนตรียังเชิญรองนายกรัฐมนตรี นายจุรินทร์ฯและรองนายกรัฐมนตรี นายอนุทินฯ ร่วมร้องเพลง “คนดี ไม่มีวันตาย” ซึ่งรองนายกรัฐมนตรีทั้งสองยังร่วมร้องเพลง “รางวัลแด่คนช่างฝัน และ จับมือกันไว้” เพื่อมอบให้กับนายกรัฐมนตรีในโอกาสนี้อีกด้วย
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มหาดไทยสั่งผู้ว่าฯ นายอำเภอกำกับดูแลการใช้จ่ายงบประมาณขององค์กรปกครองส่วนท้องถิ่นให้เกิดความคุ้มค่า และถือปฏิบัติตามระเบียบอย่างเคร่งครัด
วันพุธที่ 16 สิงหาคม 2560
มหาดไทยสั่งผู้ว่าฯ นายอําเภอกํากับดูแลการใช้จ่ายงบประมาณขององค์กรปกครองส่วนท้องถิ่นให้เกิดความคุ้มค่า และถือปฏิบัติตามระเบียบอย่างเคร่งครัด
มหาดไทยสั่งผู้ว่าฯ นายอําเภอกํากับดูแลการใช้จ่ายงบประมาณขององค์กรปกครองส่วนท้องถิ่นให้เกิดความคุ้มค่า และถือปฏิบัติตามระเบียบอย่างเคร่งครัด
วันนี้ (15 ส.ค.) ที่กระทรวงมหาดไทย นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ด้วยสํานักงานการตรวจเงินแผ่นดินแจ้งว่ามีองค์กรปกครองส่วนท้องถิ่นจํานวนหนึ่งได้จัดทําโครงการในลักษณะการศึกษาดูงานหรือการสัมมนาหรือกิจกรรมอื่นใดที่เป็นการนําประชาชนในพื้นที่เดินทางเข้ามาในเขตกรุงเทพมหานครและปริมณฑล โดยมีเจตนาแอบแฝงเพื่อเข้าร่วมกิจกรรมทางการเมือง ซึ่งถือว่าเป็นการใช้จ่ายเงินงบประมาณที่ไม่เป็นไปตามวัตถุประสงค์ และไม่ชอบด้วยกฎหมายหรือระเบียบที่เกี่ยวข้อง
ดังนั้นเพื่อเป็นการป้องกันไม่ให้มีการใช้จ่ายงบประมาณขององค์กรปกครองส่วนท้องถิ่นเป็นไปในทางมิชอบด้วยกฎหมายและเกิดความเสียหาย กระทรวงมหาดไทย จึงได้สั่งการให้ผู้ว่าราชการจังหวัดและนายอําเภอดําเนินการ ดังนี้
1. กําชับให้องค์กรปกครองส่วนท้องถิ่นที่จัดฝึกอบรมและเดินทางไปศึกษาดูงานหรือปฏิบัติตามระเบียบกระทรวงมหาดไทยว่าด้วยค่าใช้จ่ายในการฝึกอบรมและการเข้ารับการฝึกอบรมของเจ้าหน้าที่ท้องถิ่น พ.ศ.2557 โดยโครงการหรือหลักสูตรการฝึกอบรมที่องค์กรปกครองส่วนท้องถิ่นจัด หรือจัดร่วมกับหน่วยงานอื่น ต้องเป็นเรื่องที่อยู่ในอํานาจหน้าที่ โดยคํานึงถึงความคุ้มค่าในการใช้จ่ายงบประมาณรวมทั้งการเข้ารับการฝึกอบรม การเดินทางไปดูงานทั้งในหรือต่างประเทศ ให้พิจารณาอนุมัติเฉพาะผู้ที่ปฏิบัติหน้าที่เกี่ยวข้องหรือเป็นประโยชน์ต่อองค์กรปกครองส่วนท้องถิ่น
2. กํากับดูแลมิให้องค์กรปกครองส่วนท้องถิ่นจัดทําโครงการศึกษาดูงานในลักษณะมีเจตนาแอบแฝงเพื่อนําประชาชนเข้าร่วมกิจกรรมทางการเมือง
3. กํากับดูแลองค์กรปกครองส่วนท้องถิ่นในเขตจังหวัดและอําเภอ ให้ถือปฏิบัติตามระเบียบและหนังสือสั่งการที่เกี่ยวข้องโดยเคร่งครัด หากพบว่าองค์กรปกครองส่วนท้องถิ่นใดจงใจหรือหลีกเลี่ยงไม่ปฏิบัติตามระเบียบและหนังสือสั่งการ ก็ให้พิจารณาดําเนินการตามกฎหมายกับผู้ที่เกี่ยวข้องอย่างจริงจัง ตามประกาศคณะรักษาความสงบแห่งชาติ ฉบับที่ 104/2557
รองปลัดกระทรวงมหาดไทย กล่าวเพิ่มเติมว่า กระทรวงมหาดไทยให้ความสําคัญและเอาจริงเอาจังในการกํากับดูแลการปฏิบัติงานขององค์กรปกครองส่วนท้องถิ่นให้การใช้จ่ายงบประมาณเป็นไปตามระเบียบ โดยเฉพาะอย่างยิ่งปฏิบัติตามประกาศคณะรักษาความสงบแห่งชาติฉบับที่ 104/2557 ลงวันที่ 21 กรกฎาคม 2557 อย่างเคร่งครัด ทั้งนี้ หากพบว่าผู้บริหารองค์กรปกครองส่วนท้องถิ่นใดละเลย ให้ถือว่าเป็นการละเว้นการปฏิบัติหน้าที่โดยมิชอบและต้องรับผิดชอบกับความเสียหายที่เกิดขึ้น.
ครั้งที่ 115/2560
รัฐบาลไทย-ข่าวทำเนียบรัฐบาล-นายกรัฐมนตรีพบปะเกษตรกรผู้เลี้ยงโคนม เร่งส่งเสริมวิสาหกิจชุมชน แนะเพิ่มความหลากหลายให้สินค้าชุมชน
วันจันทร์ที่ 11 พฤศจิกายน 2562
นายกรัฐมนตรีพบปะเกษตรกรผู้เลี้ยงโคนม เร่งส่งเสริมวิสาหกิจชุมชน แนะเพิ่มความหลากหลายให้สินค้าชุมชน
นายกรัฐมนตรีพบปะเกษตรกรผู้เลี้ยงโคนม เร่งส่งเสริมวิสาหกิจชุมชน แนะเพิ่มความหลากหลายให้สินค้าชุมชน
วันนี้ (11 พ.ย.62) เวลา 14.30 น. ณ สหกรณ์โคนมหนองโพราชบุรี จํากัด (ในพระบรมราชูปถัมภ์) ต.หนองโพ อ.โพธาราม จ.ราชบุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางมาเยี่ยมชมกิจการของสหกรณ์โคนมหนองโพราชบุรี จํากัด (ในพระบรมราชูปถัมภ์) ชมกระบวนการผลิตนมยู.เอช.ที ผลิตภัณฑ์สหกรณ์โคนมหนองโพฯ ได้แก่ นมอัดเม็ด นมยูเอชที/พาสเจอร์ไรส์ โยเกิร์ต ไอศรีม และผลิตภัณฑ์ OTOP อ.โพธาราม อาทิ ผลิตภัณฑ์กระเป๋าจากกาบกล้วยซึ่งได้รับรางวัลชนะเลิศ OTOP KBO CONTEST ปี 2562 กุนเชียงหงส์หยกปราศจากสารกันบูดและดินประสิว มาลัยทิชชู่ ข้าวปลอดสาร เป็นต้น พร้อมพบปะเกษตรกรผู้เลี้ยงโคนมและประชาชนในพื้นที่ โอกาสนี้ นายกรัฐมนตรียังได้ทดลองรีดนมโคอีกด้วย
จากนั้น นายกรัฐมนตรีพบปะนักเรียนโรงเรียนหนองโพวิทยาพร้อมกล่าวกับเด็กเยาวชนว่า เด็กและเยาวชนคือกําลังสําคัญในการพัฒนาและขับเคลื่อนประเทศ ขอให้ทุกคนเห็นความสําคัญของการศึกษาและต้องใฝ่เรียนรู้อยู่ตลอดเวลาและขอบคุณประชาชนที่มาให้การต้อนรับอย่างอบอุ่นขอให้เชื่อมั่นในรัฐบาลว่าขณะนี้กําลังเร่งดําเนินการเกี่ยวกับสหกรณ์วิสาหกิจชุมชน โดยต้องการให้ประชาชนมีความเข้มแข็งยืนได้ด้วยตนเอง ผลิตสินค้าที่สามารถแข่งขันได้ทั้งปัจจุบันและในอนาคต ท่ามกลางเศรษฐกิจโลกที่เป็นการค้าเสรี ซึ่งสินค้าและผลิตภัณฑ์ต่าง ๆ ต้องผลิตในปริมาณและมีราคาที่เหมาะสม มีรูปแบบหลากหลายสอดคล้องกับความต้องการของตลาดและผู้บริโภค ตลอดจนต้องมีการวางยุทธศาสตร์และแผนการดําเนินให้สอดคล้องกับยุทธศาสตร์ชาติ
นายกรัฐมนตรียังฝากถึงส.ส.ในพื้นที่ ให้สร้างการรับรู้ให้กับประชาชนถึงความจําเป็นและประโยชน์ที่ประชาชนจะได้รับจากการดําเนินการต่าง ๆ ตามนโยบายรัฐบาล พร้อมรับพิจารณากรณีนมโรงเรียนให้เกิดความเป็นธรรมกับทุกฝ่ายภายใต้กฎระเบียบที่มีอยู่
สําหรับการตั้งสหกรณ์โคนมหนองโพราชบุรีฯ นั้น พระบาทสมเด็จพระเจ้าอยู่หัว รัชกาลที่ 9 ทรงห่วงใยต่อปัญหาของเกษตรกร จากสภาวะนมล้นตลาด ในปี พ.ศ. 2512 ทําให้ผู้เลี้ยงโคนมในจังหวัดราชบุรีและจังหวัดใกล้เคียงประสบความเดือดร้อนเป็นจํานวนมาก ในปี 2513 พระองค์ได้พระราชทานพระราชทรัพย์สินส่วนพระองค์ สมทบกับเงินที่มีผู้ทูลเกล้าฯ ถวาย เพื่อสร้างโรงงานนมผง โดยตั้งบริษัทผลิตภัณฑ์นมหนองโพธิ์ ราชบุรี จํากัด และเปลี่ยนมาเป็นสหกรณ์โคนมหนองโพธิ์ (ในพระบรมราชูปถัมภ์) เพื่อให้เกษตรกรผู้เลี้ยงโคนมสามารถช่วยเหลือตนเองให้มีรายได้ในการประกอบอาชีพ ปัจจุบันมีจํานวนสมาชิกส่งน้ํานมดิบ 1,785 คน ปริมาณน้ํานมดิบเฉลี่ย 174.7 ตัน/วัน จํานวนโคนม 47,245 ตัว ผลิตภัณฑ์สหกรณ์ ได้แก่ นม พาสเจอร์ไรส์ โยเกิร์ตพร้อมดื่มโยเกิร์ต ไอศกรีม นมยูเอชที นมเปรียวยูเอชทีไฮคิดส์ และมีกําไรสุทธิ ประจําปี 2561 อยู่ที่ 14,161,996.17 บาท
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การศึกษาไทยเพื่อเด็กยุคใหม่ GEN NEXT
วันศุกร์ที่ 5 ตุลาคม 2561
การศึกษาไทยเพื่อเด็กยุคใหม่ GEN NEXT
ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ บรรยายพิเศษ "การศึกษาไทยเพื่อเด็กยุคใหม่ GEN NEXT" ในงานครบรอบ 120 ปี คณะภคินีเซนต์ ปอล เดอ ชาร์ตร ประเทศไทย "SPC Academic Bazaar ติดปีกปัญญา พาสู่โลกอนาคต"
ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ บรรยายพิเศษ "การศึกษาไทยเพื่อเด็กยุคใหม่ GEN NEXT" ในงานครบรอบ 120 ปี คณะภคินีเซนต์ ปอล เดอ ชาร์ตร ประเทศไทย "SPC Academic Bazaar ติดปีกปัญญา พาสู่โลกอนาคต"เมื่อวันพฤหัสบดีที่ 4 ตุลาคม 2561ณ โรงเรียนเซนต์โยเซฟคอนเวนต์
ศาสตราจารย์คลินิก นพ.อุดม คชินทรกล่าวว่า การศึกษาไทยเพื่อเด็กยุคใหม่หรือเด็กยุค Gen Z ควรเป็นการศึกษาที่มีความสอดคล้องเชื่อมโยงกันทั้งระบบ ตั้งแต่ระดับปฐมวัยจนถึงระดับอุดมศึกษา เนื่องจากเด็ก Gen Z มีลักษณะเฉพาะที่แตกต่างจากเด็กในยุคอื่น ประกอบกับการเปลี่ยนแปลงของพลวัตโลกในศตวรรษที่ 21 ทั้งการเข้าสู่สังคมผู้สูงอายุอย่างรวดเร็วของประชากรไทย จํานวนเด็กเข้าเรียนมหาวิทยาลัยและกําลังคนเข้าสู่วัยแรงงานลดลง ทําให้สถานศึกษาทุกระดับต้องปรับตัวให้เป็นศูนย์การเรียนรู้ตลอดชีวิต เพื่อพัฒนาทักษะของคนทุกช่วงวัย เพราะตลาดแรงงานมีความต้องการกําลังคนที่เปลี่ยนแปลงไป โดยต้องการคนมีคุณภาพและตอบโจทย์ความต้องการของภาคอุตสาหกรรมได้ ในส่วนของครูอาจารย์ก็ต้องปรับวิธีการสอนใหม่ ซึ่งการเรียนแบบเป็นทางการจะน้อยลง แต่เน้นการเรียนรู้จากการปฏิบัติจริงมากขึ้น รวมทั้งการเรียนและการทํางานกลายเป็นสิ่งเดียวกัน ตลอดจนสื่อการเรียนรู้ดิจิทัลเข้ามามีบทบาทสําคัญสําหรับการเรียนการสอน
นอกจากนี้ โรงเรียนถือเป็นสถานที่เพื่อเตรียมอนาคตและวิชาชีพให้เด็กครูแนะแนวต้องเข้ามามีบทบาทสําคัญและดึงศักยภาพของเด็กออกมาให้ได้ เพื่อทําให้การศึกษาไทย 4.0 สร้างคนไทย 4.0 ให้มีทักษะการคิดวิเคราะห์แก้ปัญหา (Critical Thinking) พร้อมทั้งมีความคิดสร้างสรรค์คิดค้นและสร้างสิ่งใหม่ ๆ (Creativity) รวมถึงมีทักษะการสื่อสาร (Communication) และความร่วมมือการมีส่วนร่วม (Collaboration) อีกทั้งการศึกษาไม่ใช่ของของกระทรวงศึกษาธิการเพียงหน่วยงานเดียว แต่เป็นความรับผิดชอบและความร่วมมือของทุกภาคส่วนทั้ง พ่อแม่ผู้ปกครอง ภาคเอกชน ชุมชน และคนในสังคมด้วย
รมช.ศึกษาธิการกล่าวด้วยว่า จากการที่ได้ลงพื้นที่ตรวจเยี่ยมโรงเรียนทั่วประเทศ พบว่าสถานศึกษาในเมืองกับชนบทยังมีความเหลื่อมล้ํากันอยู่มาก กระทรวงศึกษาธิการก็ได้พยายามลดช่องว่างและแก้ปัญหาเรื่องความเหลื่อมล้ําด้านการศึกษามาอย่างต่อเนื่อง จึงเกิดโครงการโรงเรียนร่วมพัฒนา (Partnership School) ขึ้น เพื่อสนับสนุนและส่งเสริมให้เป็นโรงเรียนที่มีคุณภาพเทียบเคียงกับโรงเรียนในเมือง
ในส่วนของคณะภคินีเซนต์ ปอล เดอ ชาร์ตร ประเทศไทย ที่ได้เข้ามาจัดการศึกษาในประเทศไทยนานกว่า 120 ปีแล้ว ถือเป็นผู้ร่วมบุกเบิกการศึกษาของประเทศและร่วมสร้างคนไทยที่มีคุณภาพมาโดยตลอด จึงขอฝากให้โรงเรียนในเครือข่ายคณะภคินีเซนต์ ปอล เดอ ชาร์ตร ประเทศไทย ช่วยกันยกระดับคุณภาพการศึกษาของไทยให้มีคุณภาพทัดเทียมนานาประเทศด้วย
Writtenbyอรพรรณ ฤทธิ์มั่น
Photo Creditอิทธิพล รุ่งก่อน
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามการจัดระเบียบเรือโดยสารในคลองแสนแสบของกรมเจ้าท่า เพื่อป้องกันการแพร่ระบาดของโรคติดเชื้อไวรัส COVID-19 ณ ท่าเรือประตูน้
วันพฤหัสบดีที่ 7 พฤษภาคม 2563
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามการจัดระเบียบเรือโดยสารในคลองแสนแสบของกรมเจ้าท่า เพื่อป้องกันการแพร่ระบาดของโรคติดเชื้อไวรัส COVID-19 ณ ท่าเรือประตูน้
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามการจัดระเบียบเรือโดยสารในคลองแสนแสบของกรมเจ้าท่า เพื่อป้องกันการแพร่ระบาดของโรคติดเชื้อไวรัส COVID-19 ในวันที่ 7 พฤษภาคม 2563
โดยมี นายวิทยา ยาม่วง อธิบดีกรมเจ้าท่า นายเชาวลิต เมธยะประภาส เจ้าของบริษัทครอบครัวขนส่ง (2020) จํากัด (ผู้ประกอบการเรือโดยสารในคลองแสนแสบ) ให้การต้อนรับ ณ ท่าเรือประตูน้ํา ซอยราชดําริ 1 (ฝั่งเขตปทุมวัน)
นายอธิรัฐ รัตนเศรษฐ กล่าวว่า จากการลงพื้นที่พบว่า การมาใช้บริการเรือโดยสารในคลองแสนแสบก่อนช่วงสถานการณ์การแพร่ระบาดของโรค จากเดิมมีผู้มาใช้บริการจํานวนประมาณ 50,000 คนต่อวัน ในช่วงล็อคดาวน์ลดลงประมาณ 5,000 คนต่อวัน และภายหลังคลายล็อคดาวน์ มีผู้มาใช้บริการประมาณ 10,000 คนต่อวัน ซึ่งบริเวณท่าเรือทั้ง 28 ท่าเรือ ได้ดําเนินการตามมาตรการป้องกันการแพร่ระบาดของโรคติดเชื้อไวรัส COVID-19 อย่างเคร่งครัด ได้แก่ การตั้งจุดคัดกรองผู้มาใช้บริการ ซึ่งจะต้องผ่านการตรวจวัดอุณหภูมิ และล้างมือด้วยเจลแอลกอฮอล์ก่อนลงเรือทุกคน การเว้นระยะห่างระหว่างกัน (Social Distancing) 1-2 เมตร โดยจะต้องยืนรอเรือตามจุดเครื่องหมายที่กําหนดไว้ เว้นระยะห่างการนั่งในเรือ สวมใส่หน้ากากอนามัยทั้งก่อนขึ้น-ลงเรือตลอดการเดินทาง และจัดเจ้าหน้าที่ให้คําแนะนําแก่ผู้มาใช้บริการ นอกจากนี้ ได้สั่งการเพิ่มเติมให้กรมเจ้าท่าดําเนินการตามมาตรการ ดังนี้
1. ปรับความถี่การให้บริการเรือในช่วงเวลาเร่งด่วน เป็น 3 – 5 นาทีต่อลํา โดยแบ่งเป็นช่วงเช้า ตั้งแต่เวลา 06.30 – 09.00 น. และช่วงเย็น ตั้งแต่เวลา 16.00 – 19.00 น. จากเดิมให้บริการ จํานวน 40 ลํา เพิ่มเป็น จํานวน 60 ลํา
2. เพิ่มจุดเครื่องหมายเว้นระยะห่างการยืนบนเรือให้ชัดเจน ให้เป็นไปตามมาตรการ Social Distancing ระยะไม่น้อยกว่า 1 เมตร
3. จัดเจ้าหน้าที่เพิ่มเติมในชั่วโมงเร่งด่วน เพื่ออํานวยความสะดวกแก่ผู้มาใช้บริการ และให้คําแนะนําในการขึ้น-ลงเรือ
4. จัดให้มีกล้องวงจรปิด เพื่อตรวจตราความปลอดภัยแก่ผู้มาใช้บริการ
ทั้งนี้ ขอความร่วมมือผู้มาใช้บริการให้ปฏิบัติตามคําแนะนําของเจ้าหน้าที่อย่างเคร่งครัด และให้เจ้าหน้าที่ทุกคนปฏิบัติงานอย่างเต็มความสามารถ
รัฐบาลไทย-ข่าวทำเนียบรัฐบาล-ครม. อนุมัติโครงการ ชิม ช้อป ใช้ เฟส 3 ขับเคลื่อนการซื้อขายสินค้าปลีก-ย่อยและผลิตภัณฑ์ชุมชน
วันพุธที่ 13 พฤศจิกายน 2562
ครม. อนุมัติโครงการ ชิม ช้อป ใช้ เฟส 3 ขับเคลื่อนการซื้อขายสินค้าปลีก-ย่อยและผลิตภัณฑ์ชุมชน
ครม. อนุมัติโครงการ ชิม ช้อป ใช้ เฟส 3 ขับเคลื่อนการซื้อขายสินค้าปลีก-ย่อยและผลิตภัณฑ์ชุมชน
วันนี้ (12 พฤศจิกายน 2562) เวลา 13.00 น. ณ มหาวิทยาลัยราชภัฏกาญจนบุรี จังหวัดกาญจนบุรี ภายหลังการประชุมคณะรัฐมนตรี พลเอก ประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหมเปิดเผยหลังการประชุมคณะรัฐมนตรีว่า คณะรัฐมนตรีเห็นชอบอนุมัติโครงการ ชิม ช้อป ใช้ เฟส 3 โดยให้ใช้งบประมาณเดิมที่มีอยู่ ปรับแก้ไขการลงทะเบียนเป็นช่วงเวลากลางวัน เพื่อสะดวกต่อการลงทะเบียน และเร่งดําเนินการตามขั้นตอนต่อไปเพื่อประกาศให้ประชาชนใช้ได้โดยเร็ว โครงการดังกล่าวถือเป็นการช่วยเหลือประชาชนระดับล่าง เพื่อขับเคลื่อนการซื้อขายสินค้าปลีก-ย่อย รวมถึงผลิตภัณฑ์สินค้าที่ผลิตจากชุมชน
...............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สมอ. โชว์ผลงาน ปี’62 ทะลุเป้าเป็นประวัติการณ์ เน้นเทคโนโลยีทุกกระบวนการทำงาน ยกระดับงานบริการตามนโยบายไทยแลนด์ 4.0
วันศุกร์ที่ 1 พฤศจิกายน 2562
สมอ. โชว์ผลงาน ปี’62 ทะลุเป้าเป็นประวัติการณ์ เน้นเทคโนโลยีทุกกระบวนการทํางาน ยกระดับงานบริการตามนโยบายไทยแลนด์ 4.0
สมอ. โชว์ผลงาน ปี’62 ทะลุเป้าเป็นประวัติการณ์ เน้นเทคโนโลยีทุกกระบวนการทํางาน ยกระดับงานบริการตามนโยบายไทยแลนด์ 4.0
เมื่อวันที่ 30 ตุลาคม 2562 นายวันชัย พนมชัย เลขาธิการ สมอ. แถลงผลการดําเนินงานในรอบปี 2562 ว่า ปีนี้ สมอ. ได้พลิกประวัติศาสตร์การมาตรฐานของไทย โดยมีผลการดําเนินงานในรอบปีสูงที่สุดเท่าที่เคยมีมา ทั้งในด้านการกําหนดมาตรฐาน การออกใบอนุญาต และการตรวจติดตามเพื่อการคุ้มครองผู้บริโภค ตลอดจนงานด้านการมาตรฐานระหว่างประเทศเพื่อเพิ่มศักยภาพในการแข่งขันทางการค้า และการได้มาซึ่งความสําเร็จในวันนี้ เป็นผลมาจากความมุ่งมั่นทุ่มเทของบุคลากรในองค์กร โดย สมอ. ได้ Transform องค์กรมุ่งสู่การเป็น สมอ. 4.0 มาอย่างต่อเนื่อง เพื่อตอบสนองนโยบายของกระทรวงอุตสาหกรรม ที่จะอํานวยความสะดวกในการทําธุรกิจให้แก่ผู้ประกอบการ ตามนโยบาย Ease of Doing Business ของรัฐบาล โดยปรับปรุงกระบวนการทํางานในทุกภารกิจหลักของหน่วยงาน ทั้งการกําหนดมาตรฐาน การตรวจสอบและรับรอง รวมถึงการส่งเสริมมาตรฐาน โดยนําระบบเทคโนโลยีสารสนเทศ ระบบ e-License มาใช้ในกระบวนการทํางานออกใบอนุญาต เพื่อความรวดเร็วในการบริการให้กับผู้ประกอบการ
นอกจากนี้ ยังได้พัฒนาระบบการชําระค่าบริการและค่าธรรมเนียมงานบริการด้านอื่นๆ ผ่านระบบอิเล็กทรอนิกส์หรือ e-Payment เพื่ออํานวยความสะดวกให้ผู้ประกอบการ โดยสามารถตรวจสอบหรือจัดพิมพ์ใบแจ้งหนี้สําหรับนําไปชําระเงินผ่านช่องทางการชําระเงินของธนาคารได้ สําหรับการตรวจติดตามผลผู้ได้รับใบอนุญาต สมอ. ใช้ระบบการตรวจติดตามผ่านระบบอิเล็กทรอนิกส์ หรือ ระบบ e-Surveillance เพื่ออํานวยความสะดวกให้ผู้ประกอบการ และเพิ่มประสิทธิภาพในการปฏิบัติงานของ สมอ. ให้มากยิ่งขึ้น
และอีกหนึ่งผลงานที่ทําให้การดําเนินงานของ สมอ. มีประสิทธิภาพและรวดเร็วมากยิ่งขึ้นคือ การแก้ไขกฎหมาย พระราชบัญญัติมาตรฐานผลิตภัณฑ์อุตสาหกรรม พ.ศ.๒๕๑๑ เพื่อให้กฎหมายมีความทันสมัย สอดคล้องกับสถานการณ์และนโยบายรัฐบาล มีผลใช้บังคับตั้งแต่วันที่ 15 กรกฎาคม 2562 ที่ผ่านมา
วันนี้นอกจาก สมอ. จะจัดให้มีการแถลงผลการดําเนินงานในรอบปีงบประมาณ 2562 แล้ว ยังได้จัดให้มีพิธีลงนามบันทึกข้อตกลงความร่วมมือระหว่าง สมอ. และสํานักงานพัฒนาธุรกรรมทางอิเล็กทรอนิกส์ (ETDA) กระทรวงดิจิตอลเพื่อเศรษฐกิจและสังคม เพื่อควบคุมและเฝ้าระวังการจําหน่ายสินค้าออนไลน์ เพื่อให้ผู้บริโภคมั่นใจได้ว่า สินค้าที่ซื้อผ่านเว็บไซต์หรือแอปพลิเคชั่น เป็นสินค้าที่มีความปลอดภัยตามมาตรฐาน
รัฐบาลไทย-ข่าวทำเนียบรัฐบาล-นายพลากร สุวรรณรัฐ องคมนตรี เป็นประธานในพิธีเจริญนวัคคหายุสมธัมม์ เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันจันทร์ที่ 10 สิงหาคม 2563
นายพลากร สุวรรณรัฐ องคมนตรี เป็นประธานในพิธีเจริญนวัคคหายุสมธัมม์ เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
นายพลากร สุวรรณรัฐ องคมนตรี เป็นประธานในพิธีเจริญนวัคคหายุสมธัมม์ เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๘๘ พรรษา ๑๒ สิงหาคม ๒๕๖๓
วันที่ ๘ สิงหาคม ๒๕๖๓ เวลา ๑๔.๐๐ น. นายพลากร สุวรรณรัฐ องคมนตรี เป็นประธานในพิธีเจริญนวัคคหายุสมธัมม์ เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๘๘ พรรษา ๑๒ สิงหาคม ๒๕๖๓ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นายสมเกียรติ ศรลัมพ์ ผู้ช่วยรัฐมนตรีประจํานายกรัฐมนตรี (ปฏิบัติหน้าที่กระทรวงวัฒนธรรม ผู้บริหารกระทรวงวัฒนธรรม คณะสงฆ์ ผู้แทนหน่วยงานภาครัฐ และประชาชน เข้าร่วม ณ วัดราชประดิษฐสถิตมหาสีมาราม เขตพระนคร กรุงเทพฯ
รัฐบาลไทย-ข่าวทำเนียบรัฐบาล-การประชุมคณะรัฐมนตรีอย่างเป็นทางการนอกสถานที่ กลุ่มจังหวัดภาคตะวันออกเฉียงเหนือตอนล่าง 1 (นครชัยบุรินทร์:นครราชสีมา-ชัยภูมิ-บุรีรัมย์-สุรินทร์)
วันอังคารที่ 8 พฤษภาคม 2561
การประชุมคณะรัฐมนตรีอย่างเป็นทางการนอกสถานที่ กลุ่มจังหวัดภาคตะวันออกเฉียงเหนือตอนล่าง 1 (นครชัยบุรินทร์:นครราชสีมา-ชัยภูมิ-บุรีรัมย์-สุรินทร์)
การประชุมคณะรัฐมนตรีอย่างเป็นทางการนอกสถานที่ กลุ่มจังหวัดภาคตะวันออกเฉียงเหนือตอนล่าง 1 (นครชัยบุรินทร์:นครราชสีมา-ชัยภูมิ-บุรีรัมย์-สุรินทร์)
วันนี้ (8 พฤษภาคม 2561) พลเอกประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีอย่างเป็นทางการนอกสถานที่ กลุ่มจังหวัดภาคตะวันออกเฉียงเหนือตอนล่าง 1 (นครชัยบุรินทร์:นครราชสีมา-ชัยภูมิ-บุรีรัมย์-สุรินทร์)
โดยมีนายอุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ รัฐมนตรีช่วยว่าการกระทรวงอุตสาหกรรม และคณะรัฐมนตรี ร่วมประชุม ณ สถาบันราชภัฏบุรีรัมย์ อําเภอเมือง จังหวัดบุรีรัมย์
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าจัดสรรที่ดินทำกินเพื่อเกษตรกร
วันพฤหัสบดีที่ 10 ตุลาคม 2562
กระทรวงเกษตรฯ เดินหน้าจัดสรรที่ดินทํากินเพื่อเกษตรกร
กระทรวงเกษตรฯ เดินหน้าจัดสรรที่ดินทํากินเพื่อเกษตรกร เตรียมผลักดันวันแมปแก้ปัญหาที่ดินทับซ้อน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ปฏิบัติราชการในพื้นที่จังหวัดแม่ฮ่องสอน พร้อมเป็นประธานพิธีมอบหนังสืออนุญาตให้เกษตรกรเข้าทําประโยชน์ในเขตปฏิรูปที่ดิน (ส.ป.ก. 4-01) ในเขตปฏิรูปที่ดินบ้านใหม่ หมู่ 5 ตําบลปางหมู อําเภอเมืองแม่ฮ่องสอน จังหวัดแม่ฮ่องสอน จํานวน 20 ราย 21 แปลง ณ ห้องประชุมสหกรณ์ออมทรัพย์ครูจังหวัดแม่ฮ่องสอน จํากัด ว่า ในวันนี้ได้ลงพื้นที่ตรวจราชการเพื่อรับฟังปัญหาความเดือดร้อนของพี่น้องประชาชนในพื้นที่จังหวัดแม่ฮ่องสอน ในเรื่องปัญหาการที่ดินทํากิน การขาดแคลนแหล่งน้ํา และราคาผลผลิตทางการเกษตรตกต่ํา ซึ่งในส่วนกระทรวงเกษตรฯ เห็นควรให้ปรับปรุงสิทธิการถือครองที่ดินของเกษตรกรชาวแม่ฮ่องสอน เพราะถือเป็นสาเหตุของปัญหาทั้งหมด โดยจะต้องปฏิรูปที่ดินทั้งจังหวัดแม่ฮ่องสอน พร้อมผลักดันนโยบายแผนที่หนึ่งเดียวหรือวันแมป (One map) แก้ปัญหาที่ดินทับซ้อน โดยจะต้องมีคณะทํางานร่วมกันระหว่างกระทรวงเกษตรฯ และกระทรวงทรัพยากรธรรมชาติและสิ่งแวดล้อม เพื่อแก้ไขปัญหาที่ดินทํากินให้เกษตรกรชาวแม่ฮ่องสอนให้เกิดผลเป็นรูปธรรมโดยเร็วที่สุด
“ สําหรับจังหวัดแม่ฮ่องสอน มีพระราชกฤษฎีกากําหนดให้เป็นเขตปฏิรูปที่ดินจังหวัดแม่ฮ่องสอน เนื้อที่ 31,373 ไร่ ได้ดําเนินการจัดที่ดินในเขตปฏิรูปที่ดินทั้ง 7 อําเภอ ไปแล้ว จํานวน 4,839 ราย 5,922 แปลง เนื้อที่ 17,966 ไร่ ทั้งนี้ กระทรวงเกษตรฯ โดยสํานักงานการปฏิรูปที่ดินเพื่อเกษตรกรรมพร้อมขับเคลื่อนบูรณาการดําเนินงานไปพร้อม ๆ กับหน่วยงานที่เกี่ยวข้อง ตั้งแต่ต้นน้ําจนถึงปลายน้ํา จัดสรรที่ดินทํากินให้ชุมชนตามนโยบายรัฐบาล พัฒนาโครงสร้างพื้นฐาน หาแหล่งทุนโดยผ่านทางกองทุนปฏิรูปที่ดินเพื่อเกษตรกรรมตามเงื่อนไขที่กําหนด ส่งเสริมอาชีพให้เกิดความยั่งยืน โดยเกษตรกรจะปลูกอะไร จะเลี้ยงอะไรต้องมีตลาดรองรับผลผลิตตามนโยบายการตลาดนําการผลิตด้วย” รมช.ธรรมนัส กล่าว.
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นรม. ลงนามในประกาศราชกิจจานุเบกษา แล้ว 6 เรื่อง เพื่อขับเคลื่อนประเทศตามนโยบายของรัฐบาล
วันศุกร์ที่ 6 เมษายน 2561
นรม. ลงนามในประกาศราชกิจจานุเบกษา แล้ว 6 เรื่อง เพื่อขับเคลื่อนประเทศตามนโยบายของรัฐบาล
นรม. ลงนามในประกาศราชกิจจานุเบกษา แล้ว 6 เรื่อง เพื่อขับเคลื่อนประเทศตามนโยบายของรัฐบาล
วันนี้ (6 เมษายน 2561) เวลาประมาณ 11.00 น. ที่ทําเนียบรัฐบาล สํานักโฆษกเปิดเผยว่า พลเอก ประยุทธ์ จันทร์โอชา นายกรัฐมนตรี ได้ลงนามในประกาศสํานักนายกรัฐมนตรี เกี่ยวกับแผนการปฏิรูปประเทศ ซึ่งลงในประกาศราชกิจจานุเบกษาแล้ว 6 เรื่อง เพื่อขับเคลื่อนประเทศตามนโยบายของรัฐบาล ดังนี้
1. ประกาศสํานักนายกรัฐมนตรี เรื่อง การประกาศแผนการปฏิรูปประเทศ [ด้านการเมือง ด้านการบริหารราชการแผ่นดิน]
http://www.ratchakitcha.soc.go.th/DATA/PDF/2561/A/024_1/1.PDF
2. ประกาศสํานักนายกรัฐมนตรี เรื่อง การประกาศแผนการปฏิรูปประเทศ [ด้านกระบวนการยุติธรรม]
http://www.ratchakitcha.soc.go.th/DATA/PDF/2561/A/024_2/1.PDF
3. ประกาศสํานักนายกรัฐมนตรี เรื่อง การประกาศแผนการปฏิรูปประเทศ [ด้านเศรษฐกิจ]
http://www.ratchakitcha.soc.go.th/DATA/PDF/2561/A/024_3/1.PDF
4. ประกาศสํานักนายกรัฐมนตรี เรื่อง การประกาศแผนการปฏิรูปประเทศ [ด้านทรัพยากรธรรมชาติและสิ่งแวดล้อม]
http://www.ratchakitcha.soc.go.th/DATA/PDF/2561/A/024_4/1.PDF
5. ประกาศสํานักนายกรัฐมนตรี เรื่อง การประกาศแผนการปฏิรูปประเทศ [ด้านสาธารณสุข ด้านสื่อสารมวลชน เทคโนโลยีสารสนเทศ ด้านสังคม]
http://www.ratchakitcha.soc.go.th/DATA/PDF/2561/A/024_5/1.PDF
6. ประกาศสํานักนายกรัฐมนตรี เรื่อง การประกาศแผนการปฏิรูปประเทศ [ด้านพลังงาน ด้านการป้องกันและปราบปรามการทุจริตและประพฤติมิชอบ]
http://www.ratchakitcha.soc.go.th/DATA/PDF/2561/A/024_6/1.PDF
ทั้งนี้ ทั้ง 6 ประกาศ สํานักนายกรัฐมนตรีดังกล่าว จะทําให้การขับเคลื่อนประเทศตามแผนปฏิรูปทั้งด้านการเมือง ด้านการบริหารราชการแผ่นดิน ด้านกระบวนการยุติธรรม ด้านเศรษฐกิจ ด้านทรัพยากรธรรมชาติและสิ่งแวดล้อม ด้านสาธารณสุข ด้านสื่อสารมวลชน เทคโนโลยีสารสนเทศ ด้านสังคม ตลอดจนด้านพลังงาน ด้านการป้องกันและปราบปรามการทุจริตและประพฤติมิชอบ มีความครบถ้วนและสมบูรณ์ ซึ่งจะเกิดประโยชน์โดยรวมต่อประชาชนและประเทศชาติอย่างแท้จริง
..................................................................
กลุ่มประชาสัมพันธ์และเผยแพร่ สํานักโฆษก